Seldsame ou motor deel van Erfenistoer | Netwerk24
Seldsame ou motor deel van Erfenistoer
Deur Jackie Kruger 12 September 2019 06:08
’n Seldsame ou motor, ’n Borgward Isabella van die 1950’s, gaan van 20 tot 24 September aan die Suid-Kaap Oumotorklub (SKOMK) se jaarlikse Erfenistoer deelneem.
Die toer begin en eindig in George en die roete sluit onder meer dorpe in die Suid- en Oos-Kaap in.
’n Gala-geleentheid word op 23 September in Jeffreysbaai gehou.
Die klub sluit George, Mosselbaai en Oudtshoorn in, maar het ook lede en verteenwoordigers van so ver as Beaufort-Wes en Victoria-Wes.
Die Borgward Isabella wat van 20 tot 24 September aan die Suid-Kaap Oumotorklub (SKOMK) se jaarlikse Erfenistoer deelneem.
Die Borgward Isabella is in Augustus 2004 deur Japie en Willie van Rooyen aangeskaf, sê die klub in ’n verklaring.
Die Borgward Isabella se vervaardiger, dr. Carel Borgward, was volgens die klub een van die laaste onafhanklike vervaardigers wat sy droom om sy eie voertuie te skep verwesenlik het. Die maatskappy is in 1890 gestig en is in 1961 insolvent verklaar.
Borgward was gebaseer in Bremen, Duitsland.
Die maatskappy het voertuie van vier handelsmerke gebou – Hansa, Goliath, Lloyd en Borgward se Isabella, die Spaanse weergawe van die eienaar se vrou, Elizabeth, se naam.
Die produksie van die Borgward Isabella Coupé het in 1954 begin. Die motor het in 1957 sy kommersiële buiging gemaak.
Die handelsnaam het in die 21ste eeu herleef met die Borgward Group AG in Stuttgart.
Meer oor: George
Borgward? Dié BMW kon ook lóóp
Dié Borgward laat wiel van Kaap na Jo’burg